Svako se ponekad nekome vrati / Prijatelji
"Svako se ponekad nekome vrati / Prijatelji" jedanaesta je singl-ploča sarajevskog kantautora Mahira Paloša. Objavila ju je 1978. nekadašnja izdavačka kuċa Jugoton iz Zagreba. Na A-strani je pjesma "Svako se ponekad nekome vrati", koju je komponirao Kemal Monteno, na tekst Rezaka Hukanovića. Aranžman je uradio Andrej Stefanović dok je Studijskim ansamblom dirigovao Ranko Rihtman. Na B-strani je "Prijatelji", za koju je muziku i tekst napisao Arsen Dedić, a aranžman Stipica Kalođera. Prva javna izvedba ove pjesme bila je na festivalu Vaš šlagor sezone te godine. Paloševo pjevanje pratio je Revijski orkestar Radiotelevizije Sarajevo uz dirigentsku palicu Ranka Rihtmana. Obje pjesme komponirane su u stilu pop-muzike i šlagera, pogodnim za izvedbe na festivalima ove vrste muzike. Ova singl-ploča, na kojoj je Paloš dao kvalitetne pjevačke izvedbe, nastavak je serije dobrih pjesama u njegovoj dotadašnjoj karijeri.